Diari Oficial de la Generalitat Valenciana


Sumari del DOGV 9273, del 08-02-2022 (2022/556)

RESOLUCIÓ de 13 de gener de 2022, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer Ciutat de Laval, núm. 8, de Gandia, realitzada per l'Ajuntament d'aquest municipi per a destinar-los a habitatges tutelats per a dones víctimes de violència de gènere.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9273

Data del DOGV
:   08-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/556


Data del document
:   13-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de gener de 2022, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer Ciutat de Laval, núm. 8, de Gandia, realitzada per l'Ajuntament d'aquest municipi per a destinar-los a habitatges tutelats per a dones víctimes de violència de gènere. [2022/556]  
L'Ajuntament de Gandia, mitjançant un decret del regidor de Govern titular de l'Àrea d'Administració, Modernització i Govern Obert de 23 de maig de 2019, va acordar la cessió d'ús, per un termini de trenta anys, dels immobles situats al carrer Ciutat de Laval, núm. 8, de Gandia, per a destinar-los a habitatges tutelats per a dones víctimes de violència de gènere.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 15 de juny de 2020, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon la seua administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Gandia dels immobles situats al carrer Ciutat de Laval, núm. 8, que s'indiquen a continuació:  
  
Habitatge 1 de 108,7 m² situat al carrer Ciutat de Laval, núm. 8, 2n pis, porta 4.  
Consta inscrit en el Registre de la Propietat de Gandia 1 al tom 1569, llibre 797, foli 14, finca 61781, inscripció 2a.  
Referència cadastral: 0307396JR3905I7631VD.  
  
Habitatge 2 de 104,21 m² situat al carrer Ciutat de Laval, núm. 8, 2n pis, porta 3.  
  
Consta inscrit en el Registre de la Propietat de Gandia 1 al tom 1569, llibre 797, foli 12, finca 61002, inscripció 2a.  
Referència cadastral: 7427342MB0493M1376KL.  
Els immobles s'accepten lliures de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament de Gandia té la finalitat de destinar els immobles a habitatges tutelats per a dones víctimes de violència de gènere i queda subordinada a les següents condicions:  
  
La cessió d'ús concedida serà per compte i risc de la Direcció General de l'Institut Valencià de les Dones, de la Conselleria d'Igualtat i Polítiques Inclusives, sense que l'Ajuntament assumisca cap risc o responsabilitat derivada de l'activitat a desenvolupar.  
La Direcció General de l'Institut Valencià de les Dones assumirà totes les despeses de conservació i manteniment que es deriven de la cessió d'ús.  
L'elaboració de documents, sol·licituds i taxes o impostos derivats de totes les llicències i permisos que requerisquen l'adequació, ús, explotació o qualsevol altra actuació que es duga a terme sobre la cessió d'ús concedida seran a càrrec de la Direcció General de l'Institut Valencià de les Dones, sense que recaiga sobre l'Ajuntament l'elaboració de cap documentació, responsabilitat o pagament.  
Qualsevol responsabilitat patrimonial, civil, penal, administrativa o de qualsevol índole que s'ocasione o derive de la cessió d'ús concedida serà assumida únicament i exclusivament per la Direcció General de l'Institut Valencià de les Dones i l'Ajuntament quedarà exonerat de qualsevol tipus de responsabilitat, així com de satisfer qualsevol indemnització que siga conseqüència de l'ús i explotació de l'esmentat domini públic.  
La Direcció General de l'Institut Valencià de les Dones haurà de formalitzar l'oportuna pòlissa d'assegurança, aval bancari o una altra garantia suficient, amb caràcter previ a la materialització de l'ús, per la qual s'assumisca la responsabilitat derivada de l'ocupació, qüestió que haurà de ser acreditada davant el responsable municipal de la cessió.  
La cessió podrà ser revocada, totalment o parcialment, per qualsevol de les parts, per raons d'interés públic, i haurà de comunicar-se a l'altra part amb dos mesos d'antelació i prenent com a referència la data de formalització del contracte en document administratiu.  
L'Ajuntament de Gandia, a través del responsable de la cessió, té la facultat d'inspeccionar els habitatges concedits per a garantir que aquests siguen usats d'acord amb els terminis descrits.  
Aquesta cessió d'ús es concedeix pel termini de 30 anys mentre els habitatges siguen destinats a la finalitat per a la qual es cedeixen.  
  
Tercer  
Una vegada finalitzat el termini de cessió o en cas de resolució anticipada d'aquesta, revertiran a l'Ajuntament els habitatges en estat adequat d'ús. No pertocarà la indemnització per part de l'Ajuntament a favor de la Generalitat, en cas de resolució anticipada de la cessió per causa imputable a aquesta ni tampoc per la inversió empresa en finalitzar la cessió o resoldre's abans de l'acabament del termini. En cas d'incompliment dels fins per als quals se cedeix l'immoble una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a la qual corresponen les competències demanials sobre aquest, inclosa la seua administració, defensa i conservació.  
  
Cinqué  
Notificar aquesta resolució a l'ajuntament cedent, així com a la conselleria proponent, i procedir a publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptadors des que l'Administració requeridora ho haguera conegut, de conformitat amb el que es disposa en l'article 44 de la Llei 29/1998, abans esmentada.  
  
València, 13 de gener de 2022.- El conseller d'Hisenda i Model Econòmic: Vicent Soler i Marco.